Hallo 2010! | Who shall I fear?
« Pappa trap die petrol …
Einde se kant toe … »
Januarie 12, 2010 by Who Shall I Fear? Ek wil 2009 nooit weer sien! Dis vir my baie moeilik om met heimwee aan 2009 terug te dink – al was alles nie net pikdonker nie. Daar het soveel goeie dinge uit die sleg gekom. Maar ek het glad nie hierdie Nuwejaar daardie melancholie wat kom as ‘n mens besef nog ‘n jaar is verby en jy wil eintlik die horlosie bietjie terugdraai nie. Nee, ek wil VORENTOE!
Ek het soveel nuwejaarsvoornemens, ek dink ek gaan myself en almal teleurstel as ek nie by die helfte daarvan uitkom nie, so ek sal dit eerder nie hier lys nie. Maar hou my dop! Die enigste een wat ek wil en moet noem, is dat ek hierdie jaar besig wil bly met God. Dwarsdeur goeie en slegte tye wil ek NABY aan Hom wees, waar ek hoort. Ek wil ‘n lewe van dankbaarheid lei – want ek ontvang soveel onverdiende guns en genade uit Sy hand. Medies gaan dit heelwat beter met my as 3 weke gelede – en elke week gaan dit effens beter. Maar ek is ver van die eindpunt af – en ek moet bly vra vir GEDULD. Maar as ‘n gebrek aan geduld ‘n mens se grootste probleem in die lewe is, dan het jy wraggies niks om oor te kla nie en ontsettend baie om voor dankbaar te wees. Ek hoor so baie verhale van mense met dieselfde siekte as ek vir wie dinge nie so rooskleurig uitgedraai het nie. Ek is so geseënd en ek wil van nou af daarop fokus. (Dalk word die blog in hierdie proses van vorentoe kyk, so ‘n bietjie onnodig. Wat het ek om nog te sê?)
Mag jy wat hier lees in hierdie jaar God se guns op jou voel skyn, en mag jy Sy ontsettende krag in jou lewe ervaar en besef – sonder dat iets jou eers moet tref! Gesondheid! (Ek mag al sjampanje drink.)
Posted in Uncategorized | 2 Kommentaar	2 Responses
op Januarie 14, 2010 at 7:34 nm | Antwoord Lisa
Gesondheid!! Met so ‘n positiewe gesindheid WEET ek dit gaan net beter en beter gaan met jou! My 2009 het self effe gesuig, maar verder mag ek nie kla nie. My 2 pragtige seuntjies is g-o-r-g-e-o-u-s, gesond & gelukkig. So, soos jy sê… net VORENTOE!
Ek kom maak nog ‘n draai.
op Januarie 20, 2010 at 11:30 vm | Antwoord Sheree
Ek was vir ‘n ruk lank nie naby internet nie en het dus heelwat gemis! Ek is so bly om te sien dit gaan soveel beter met jou!!!! Mag die Here jou en jou familie styf vashou in sy arms en mag hierdie ‘n baie sonderse jaar vir julle wees! Jy is permanent in my gedagtes en gebede…….al is ek baie stil dink ek die hele tyd aan jou en dra jou op aan ons liewe Vader! Baie liefde Sheree xxx